Der vil fortsat blive serveret ude i Frederikshavn. Og det betyder meget for bymiljøet mener handelsforeningen.

I går skrev TV2/Nord, at restauratørene i Frederikshavn Kommune kan ånde lettet op. Byrådet nedstemte nemlig forslaget om at indføre en afgift på 750 kroner for at benytte fortove til udendørs severing. At forslaget blev droppet glæder Frederik, der er handelsforeningen i Frederikshavn. - Det er rigtig godt for Frederikshavns bymiljø. Det ville være en dyr udgift i forhold til omsætningen for de mindre virksomheder, siger handelschef for Frederik, Dan Kobberup til TV2/Nord. Dan Kobberup glæder sig over, at forslaget blev droppet. Han håber nu, at de lokale sælgere vil satse på udendørs severingen ligesom der gøres i andre større byer i området. Du kan læse TV2/Nords artikel fra i går her .